wickkiey/tamil-wikipedia-chunked huggingface dataset:
# தனியார் வங்கி

## உலகில் உள்ள குறிப்பிடத்தக்க தனியார் வங்கிகள்

### லீக்கின்ஸ்டைன்

- LGT வங்கி , வாதூசு, 1920 ம் ஆண்டு துவங்கப்பட்டது; லீக்கின்ஸ்டைன் மன்னர் குடும்பத்தின் உடைமை நிறுவனம்.
# தனியார் வங்கி

## உலகில் உள்ள குறிப்பிடத்தக்க தனியார் வங்கிகள்

### நெதர்லாந்து

- மதுரோ & குரியல் வங்கி, வில்லெம்ஸ்டாடு, குராசோ 1917 இல் தொடங்கப்பட்டது.
- MeesPierson, ராட்டர்டேம், 1720 இல் ஆரம்பிக்கப்பட்டது ; தற்போதைய ஏபிஎன் அம்ரோ வங்கி குழுமத்தின் ஒரு அங்கம்.
- வான் லான்ஷாட் கெம்பன், 1737 இல் ஆரம்பிக்கப்பட்டது. இது நெதர்லாந்து நாட்டின் மிகப் பழமையான தனியார் வங்கி. மற்றும் பெனலக்ஸ் கூட்டமைப்பில் உள்ள பழமையான வங்கியாகும். உலகின் பழமையான 20 வங்கிகளில் ஒன்றாகவும் உள்ளது.
# தனியார் வங்கி

## உலகில் உள்ள குறிப்பிடத்தக்க தனியார் வங்கிகள்

### சுவிட்சர்லாந்து

- Banque privée Edmond de Rothschild, ஜெனீவா, 1923 இல் ஆரம்பிக்கப்பட்டது; Edmond de Rothschild Group குழுமத்தின் ஒரு அங்கம்.
- Baumann & Cie, Banquiers, பேசெல் 1920 இல் ஆரம்பிக்கப்பட்டது
- EFG International, சூரிச், 1995 ம் ஆண்டு துவங்கப்பட்டது; ஜெனீவாவின் EFG குழுமத்தின் உறுப்பினர்
- ஹைபோஸ்விஸ் தனியார் வங்கி ஜெனீவா, 1889 இல் ஆரம்பிக்கப்பட்டது.
- ஜூலியஸ் பேர் குழுமம், சூரிச், 1890 ம் ஆண்டு துவங்கப்பட்டது;
- லா ரோச் & கோ., Basel, பேசெல் 1787 இல் ஆரம்பிக்கப்பட்டது.
- லாண்டோல்ட்& கோ, லோசான், 1780 ம் ஆண்டு துவங்கப்பட்டது;
- லோம்பார்ட் ஓடியர் & கோ, ஜெனீவா, 1796 இல் ஆரம்பிக்கப்பட்டது.
- பிக்டெட் & கோ., ஜெனீவா, 1805 இல் ஆரம்பிக்கப்பட்டது.
- Union Bancaire Privée, ஜெனீவா, 1969 இல் ஆரம்பிக்கப்பட்டது.
- MBaer Merchant Bank AG, சூரிச், 2018 ம் ஆண்டு துவங்கப்பட்டது;
# தனியார் வங்கி

## உலகில் உள்ள குறிப்பிடத்தக்க தனியார் வங்கிகள்

### ஐக்கிய இராச்சியம்

- அர்புத்நாட் லாதம் & கோ., இலண்டன், 1833 இல் ஆரம்பிக்கப்பட்டது.
- Brown Shipley, இலண்டன், 1810 இல் ஆரம்பிக்கப்பட்டது;
- Cater Allen, இலண்டன், 1816 இல் ஆரம்பிக்கப்பட்டது; சாண்டாண்டர் குழுமத்தின் அங்கத்தினர்.
- Child & Co., இலண்டன், 1664 இல் ஆரம்பிக்கப்பட்டது; நாட்வெஸ்ட் குழுமத்தின் அங்கத்தினர்.
- C. Hoare & Co., இலண்டன், 1672 இல் ஆரம்பிக்கப்பட்டது;
- Coutts & Co., இலண்டன், 1692 இல் ஆரம்பிக்கப்பட்டது;நாட்வெஸ்ட் குழுமத்தின் அங்கத்தினர்.
- Hampden & Co., எடின்பரோ, 2015 இல் ஆரம்பிக்கப்பட்டது;
- Weatherbys, குதிரைப் பந்தய விளையாட்டில் ஈடுபடுவோருக்காகவே 1770 ம் ஆண்டு ஆரம்பிக்கப்பட்டது.
நார்த்தாம்டன்ஷையர் என்ற இடத்தை அடிப்படையாக கொண்டு இயங்குகிறது.
# தனியார் வங்கி

## உலகில் உள்ள குறிப்பிடத்தக்க தனியார் வங்கிகள்

### ஐக்கிய அமெரிக்கா

- பிரவுன் பிரதர்ஸ் ஹாரிமன் & கோ., நியூயார்க்கு நகரம், 1818 இல் ஆரம்பிக்கப்பட்டது;
# பீபி குளம்

**பீபி குளம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள பீபி குளம் பகுதியின் புவியியல் ஆள்கூறுகள், (அதாவது, 9°56'34.8"N, 78°07'25.0"E) ஆகும். மதுரை, செல்லூர், நரிமேடு, சிம்மக்கல், தல்லாகுளம், சின்ன சொக்கிகுளம், கோரிப்பாளையம், யானைக்கல், நெல்பேட்டை, கீழ வாசல், தத்தனேரி, செனாய் நகர், கூடல் நகர் மற்றும் ஆரப்பாளையம் ஆகியவை பீபி குளம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
பீபி குளம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# போர்னியோ நிறுவனம்

**போர்னியோ நிறுவனம்** (ஆங்கிலம்: *Borneo Company* அல்லது *Borneo Company Limited* (**BCL**) மலாய்: *Syarikat Borneo*) என்பது வடக்கு எனும் மலேசியா, போர்னியோ தீவின், சரவாக் சபா மாநிலங்களில் உருவாக்கப்பட்ட, மிகப் பழைமையான பிரித்தானிய நிறுவனம் ஆகும். இந்த நிறுவனம் 1856 சூன் மாதம் உருவாக்கப்பட்டது.  
தொடக்கத்தில், போர்னியோ நிறுவனத்தின் நிர்வாகிகள்; மூத்த பணியாளர்கள் அனைவரும் ஐரோப்பியர்களாக இருந்தனர். 1950-களில் மட்டுமே உள்ளூர் சரவாக்கியர்கள் நிர்வாகிகளாகவும் மற்றும் மேலாளர்களாகவும் நியமிக்கப் பட்டனர். இந்த நிறுவனம் சரவாக், சபா, புரூணை முழுவதும் கிளைகளைக் கொண்டு இருந்தது.
# போர்னியோ நிறுவனம்

## வரலாறு

போர்னியோ நிறுவனத்தின் கட்டிடம்.]]
# போர்னியோ நிறுவனம்

## வரலாறு

### புரூக் ஆட்சிக்காலம்

போர்னியோ நிறுவனம், 1856-ஆம் ஆண்டு சூன் மாதம் லண்டனில் **£** 60,000 மூலதனத்துடன் பதிவு செய்யப்பட்டது. வெள்ளை இராஜா ஜேம்சு புரூக்கின் நெருங்கிய நண்பர்கள் உட்பட; ராபர்ட் அன்டர்சன் (*Robert Henderson*), சார்லசு டெம்பிளர் (*Charles Templer*), ஜேம்சு டைசு (*James Dyce*), பிரான்சிசு ரிச்சர்ட்சன் (*Francis Richardson*), ஜான் ஆர்வி (*John Harvey*) ஆகியோர் அதன் இயக்குநர்களாக இருந்தார்கள்.  
போர்னியோ நிறுவனத்தின் வணிகத் தலைமையகம் சிங்கப்பூரில் இருந்தது. வணிகங்கள் விரைவில் தாய்லாந்திலும், பின்னர் இந்தோனேசியா, ஆங்காங், இந்தியாவிலும் திறக்கப்பட்டன.  
சரவாக்கில், அதன் முதல் மேலாளர் லுட்விக் வெர்னர் ஆல்ம்சு (*Ludvig Verner Helms*) எனும் ஒரு டென்மார்க்கியர். அவர் அதற்கு முன்பு 1852-ஆம் ஆண்டில் இருந்து சரவாக்கில் வர்த்தகம் செய்து வந்தார். போர்னியோ தீவில் உள்ள அனைத்து கனிமங்களின் சுரங்கங்களையும், தாதுக்களையும் கையகப்படுத்தும் அதிகாரம் போர்னியோ நிறுவனத்திற்கு வழங்கப்பட்டது.
# போர்னியோ நிறுவனம்

## வரலாறு

### 1857-ஆம் ஆண்டு ஒப்பந்தம் கைவிடப்பட்டது

1923-ஆம் ஆண்டில், சரவாக்கில் கனிமங்களைப் பிரித்து எடுப்பதன் மூலம் அதிக அளவில் பொருளாதாரப் பயன்கள் கிடைக்கவில்லை. அதனால் இலண்டனில் இருந்த போர்னியோ நிறுவனத்தின் தலைமையைகம் அதன் 1857-ஆம் ஆண்டு ஒப்பந்தத்தைக் கைவிட வேண்டிய கட்டாயம் ஏற்பட்டது.  
இரண்டாம் உலகப் போர் 1945-இல் முடிவடைந்த பிறகு, ராயல் டச்சு செல் ஆயில் நிறுவனத்திடம் (*Royal Dutch Shell Oil Company*) இருந்து எண்ணெய் விநியோகம் செய்யும் முகவர் பணியைச் செய்தது.
# போர்னியோ நிறுவனம்

## வரலாறு

### கூச்சிங்கில் முதல் பெட்ரோல் நிலையம்

கூச்சிங்கில் முதல் பெட்ரோல் நிலையத்தை உருவாக்கியதும் இந்த நிறுவனம் தான். அதன் பின்னர் சரவாக் முழுவதும் நுகர்வோர் பொருட்களை இறக்குமதி செய்து விநியோகிக்க வேண்டும் என சரவாக் காலனித்துவ அரசாங்கம் இந்த நிறுவனத்தைக் கட்டாயப் படுத்தியது. 1967-இல், போர்னியோ நிறுவனம் சிங்கப்பூரை தலைமையிடமாகக் கொண்ட இன்ச்கேப் குழுமத்துடன் (*Inchcape Group*) இணைந்தது.  
1974-இல், போர்னியோ நிறுவனம்; சரவாக் பொருளாதார மேம்பாட்டுக் கழகத்துடன் (*Sarawak Economic Development Corporation* - **SEDC**) கூட்டு முயற்சியைத் தொடங்கியது. ஏறக்குறைய 40 ஆண்டுகளுக்குப் பின்னர், 2018 செப்டம்பர் 28-ஆம் தேதி, போர்னியோ நிறுவனம் அதன் அனைத்து செயல்பாடுகளையும் நிறுத்திக் கொண்டது.
# சின்ன சொக்கிகுளம்

**சின்ன சொக்கிகுளம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  
சின்ன சொக்கிகுளம் பகுதியானது, (அதாவது, 9°56'06.0"N, 78°08'00.2"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 160 மீட்டர் உயரத்தில் அமைந்துள்ளது. மதுரை, செல்லூர், நரிமேடு, சிம்மக்கல், தல்லாகுளம் கோரிப்பாளையம், செனாய் நகர், யானைக்கல், நெல்பேட்டை, கீழ வாசல், தத்தனேரி, கூடல் நகர், பீபி குளம் மற்றும் ஆரப்பாளையம் ஆகியவை சின்ன சொக்கிகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
சின்ன சொக்கிகுளம் புறநகர்ப் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# உசா தேவி

**உசா தேவி** (*Usha Devi*)(பிறப்பு 25 மே 1952) என்பவர் இந்திய அரசியல்வாதியும் ஒடிசா மாநில சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். உசா தேவி 2000ஆம் ஆண்டில் நடைபெற்ற ஒடிசா மாநிலச் சட்டமன்றத் தேர்தலில் சிகிடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார். இதன் பின்னர் 2004, 2009, 2014, 2019 ஆகிய ஆண்டுகளில் நடைபெற்ற தேர்தல்களிலும் இத்தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டுள்ளார். முன்னதாக இவர் 1990-ல் நடைபெற்ற தேர்தலில் ஜனதா தளம் சார்பில் போட்டியிட்டு வெற்றி பெற்று இத்தொகுதியில் முதன் முறையாக சட்டமன்ற உறுப்பினராகப் பணியாற்றியுள்ளார்.
# தெலுங்கு மாநிலங்கள்

**தெலுங்கு மாநிலங்கள்** (*Telugu states*) என்பவை தென்கிழக்கு இந்தியாவின் ஆந்திரப் பிரதேசம் மற்றும் தெலங்காணா ஆகிய இரு இந்திய மாநிலங்கள் ஆகும். தெலுங்கு இன மக்கள் வாழும் இந்த மாநிலங்களின் வடக்கே மகாராட்டிரம், மேற்கில் கருநாடகம், வடகிழக்கில் ஒடிசா, சத்தீசுகர், தெற்கில் தமிழ்நாடு, கிழக்கில் வங்காள விரிகுடா, புதுச்சேரியின் யானம் மாவட்டம் ஆகியவை எல்லைகளாக உள்ளன. இதன் முந்தைய மாநிலமான ஐக்கிய ஆந்திரப் பிரதேசம் 2014 இல் பிரிக்கப்பட்டதிலிருந்து தெலுங்கு மாநிலங்கள் என்ற குறிப்புச் சொல் பயன்பாட்டுக்கு வந்தது. 2011 மக்கள் கணக்கெடுக்கின் படி தெலங்காணாவின் மக்கள்தொகை 35,193,978 மற்றும், ஆந்திரப் பிரதேசத்தின் மக்கள் தொகை 49,506,799 ஆகியவற்றை இணைத்தால், தெலுங்கு மாநிலங்களின் மக்கள் தொகை 84,700,777 ஆகும்.
# தெலுங்கு மாநிலங்கள்

## வரலாறு

ஆந்திரப் பிரதேசம் மற்றும் தெலங்காணா ஆகிய தெலுங்கு மாநிலங்களின் பெயர்கள், 1956 ஆம் ஆண்டு மாநில மறுசீரமைப்புச் சட்டத்திற்கும் முன்பே, தெலுங்கு இன மக்கள் வாழும் பகுதிகளுக்கான பிரபலமான வரலாற்றுப் பெயராக இருந்தன. இதன் காரணமாக அந்த எல்லைகள் நவீன தெலுங்கு மாநிலங்களின் வரையறுக்கப்பட்ட எல்லைகளாக உள்ளன. இந்திய விடுதலைச் சட்டத்திற்கு முன்பு, தற்போதைய தெலுங்கு மாநிலங்கள் நிசாமின் பிரித்தானிய ஆட்சியில் ஐதராபாத் இராச்சியத்தின் ஒரு பகுதியாகவும், பிரித்தானிய ஆட்சிக்கு உட்பட்ட மதராஸ் இராசதானியின் ஒரு பகுதியாகவும் இருந்தன.
# தெலுங்கு மாநிலங்கள்

## சமையல்

தெலுங்கு மாநிலங்களின் உணவு வகைகள் பொதுவாக அதன் கார்பான மற்றும் காரமான சுவைக்காக அறியப்படுகின்றன. மக்கள் பல்வேறு பகுதிகளின் பரவியுள்ளதன் காரணமாக சமையல் மிகவும் வேறுபட்டதாக உள்ளது.
# தெலுங்கு மாநிலங்கள்

## ஊடகம்

பல செய்தித்தாள்கள் மற்றும் தொலைக்காட்சி அலைவரிசைகள் இரண்டு தெலுங்கு மாநிலங்களின் நேயர்களை திருப்தி படுத்துகின்றன.
# தெலுங்கு மாநிலங்கள்

## திரைப்படம்

தெலுங்கு இந்த இரண்டு மாநிலங்கள் முழுவதும் பேசப்படுகிறது. 2022 ஆம் ஆண்டு நிலவரப்படி, உருது இரண்டு மாநிலங்களிலும் அதிகாரப்பூர்வ அந்தஸ்தைப் பெற்றுள்ளது. ஒன்றுக்கும் மேற்பட்ட இந்திய மாநிலங்களில் முதன்மையான அதிகாரப்பூர்வ மொழி அந்தஸ்தைக் கொண்ட இந்தி மற்றும் ஆங்கிலத்துடன் தெலுங்கும் உள்ளது. ஒன்றிய அரசாங்கத்தால் இந்தியாவின் செம்மொழியாக அறிவிக்கப்பட்ட ஆறு மொழிகளில் இதுவும் ஒன்றாகும்.
# கோதண்டராமசுவாமி கோவில், நந்தம்பாக்கம்

**கோதண்டராமசுவாமி கோயில் (Kothandaramaswami Temple)** இந்து சமய கோயிலாகும். இது, இந்திய மாநிலமான தமிழ்நாட்டின் தலைநகரமான சென்னையிலுள்ள நந்தம்பாக்கத்தில் அமைந்துள்ளது. இக்கோயில், வைணவ கடவுளான இராமருக்கு அர்ப்பணிக்கப்பட்டுள்ளது. இந்த கோயிலின் அமைவிடம், புகழ்பெற்ற பிருகு முனிவருடன் தொடர்பு படுத்தப்பட்டுள்ளது.
# கோதண்டராமசுவாமி கோவில், நந்தம்பாக்கம்

## வரலாறு

இக்கோயில் விஜயநகரப் பேரரசால் கட்டப்பட்டது. மன்னர்கள், ஆரம்பத்தில், இராமர், லட்சுமணன் மற்றும் சீதைக்கு கோவில்களை கட்டினார்கள். பின்னர் ஸ்ரீநிவாசர், ஆழ்வார்கள், அனுமன் மற்றும் பிற தெய்வங்களுக்கு சன்னதிகள் கட்டப்பட்டன.
# கோதண்டராமசுவாமி கோவில், நந்தம்பாக்கம்

## மேலும் பார்க்கவும்

- வைணவ சமயம்
# புக்கிட் மாபோங் மாவட்டம்

**புக்கிட் மாபோங் மாவட்டம்** (மலாய் மொழி: *Daerah Bukit Mabong*; ஆங்கிலம்: *Bukit Mabong District*; சீனம்: 武吉马蓬区) என்பது மலேசியா, சரவாக் மாநிலத்தில்; காப்பிட் பிரிவில் உள்ள ஒரு மாவட்டமாகும்.  
சரவாக்கில் புதிதாக உருவாக்கப்பட்ட 9 மாவட்டங்களில் புக்கிட் மாபோங் மாவட்டமும் ஒன்றாகும். இது 3 நவம்பர் 2015 அன்று அதிகாரப்பூர்வமாக ஒரு மாவட்டமாக அறிவிக்கப்பட்டது. சரவாக் முதல்வர் டத்தோ பாத்திங்கி டான் ஸ்ரீ அஜி அடேனான் பின் அஜி சதேம் (*Datuk Patinggi Tan Sri (Dr) Haji Adenan Bin Haji Satem*) அவர்களால் அதிகாரப்பூர்வமாக அறிவிக்கப்பட்டது.
# புக்கிட் மாபோங் மாவட்டம்

## நிர்வாகம்

புக்கிட் மாபோங் மாவட்டமானது, புக்கிட் மாபோங் மாவட்ட அலுவலகத்தால் நிர்வகிக்கப் படுகிறது. புக்கிட் மாபோங் மாவட்டத்தின் நிர்வாக எல்லையானது பத்து பான்சு (*Batu Bansu*) பகுதியில் இருந்து தொடங்குகிறது.  
முன்பு பெலாகா மாவட்டத்தின் நிர்வாகத்தின் கீழ் இருந்த லாங் புசாங் (*Long Busang*), லாங் உனாய் (*Long Unai*) மற்றும் சாங் அனாவ் (*Sang Anau*) ஆகிய 3 கிராமங்கள் புதிய மாவட்டத்துடன் இணைக்கப்பட்டன.
# புக்கிட் மாபோங் மாவட்டம்

## மக்கள்தொகை

புக்கிட் மாபோங் மாவட்டத்தில் சுமார் 22,145 பேர் வாழ்கின்றனர். லாங் புசாங், கிராமத்தில் சுமார் 1000 பேர் வசிக்கின்றனர். அவர்கள் கென்னியா பழங்குடியினரைச் (*Kenyah Tribe*) சேர்ந்தவர்கள். லாங் புசாங்கில் வசிப்பவர்களில் 70 விழுக்காட்டுப் பேர் கிறிஸ்தவர்கள், மீதமுள்ளவர்கள் முசுலிம்கள்.
# புக்கிட் மாபோங் மாவட்டம்

## புவியியல்

பாலே (*Baleh*) வடக்குப் பகுதியில் உள்ள துனோ (*Tunoh*) பகுதியில் புக்கிட் மாபோங் அமைந்துள்ளது. இங்குதான் ஓசு மலை (*Hose Mountains*) உள்ளது. இம்மாவட்டத்தின் மிக உயரமான இடமான புக்கிட் பத்து (*Bukit Batu*) 2,028 மீட்டர் உயரத்தில் உள்ளது.  
இந்த மாவட்டத்தில் உள்ள கெலாங்காங் மலை (*Gunung Gelanggang*), புக்கிட் பத்து தீபான் மலை (*Bukit Batu Tiban*); மலேசியா - இந்தோனேசியா எல்லையில் அமைந்துள்ளன. புக்கிட் மாபோங் மாவட்டத்திற்கு காப்பிட் மாவட்டம், பெலாகா மாவட்டம், சோங் மாவட்டம் ஆகிய மாவட்டங்களும்; இந்தோனேசியாவின் கிழக்கு கலிமந்தான் (*East Kalimantan*), மேற்கு கலிமந்தான் (*West Kalimantan*) மாநிலங்களும்; எல்லைகளாக உள்ளன.
# பூ. சா. கோ. மேலாண்மை நிறுவனம்

**பூ. சா. கோ. மேலாண்மை நிறுவனம்** (*PSG Institute of Management*) என்பது இந்தியாவின் தமிழ்நாடு மாநிலத்தில் உள்ள கோயம்புத்தூரில் அமைந்துள்ள ஒரு தனியார் மேலாண்மைப் பள்ளியாகும். இது1994-ல் நிறுவப்பட்டது. இது நிதி, சந்தைப்படுத்தல், செயல்பாடுகள், மனித வளம் உள்ளிட்ட நான்கு படிப்புகளை வழங்குகிறது. இரட்டை பட்டத்துடன் வணிக பகுப்பாய்வுகளும் இங்கு நடைபெறுகிறது. இது பூ. சா. கோ. தொழில்நுட்பக் கல்லூரியின் ஒரு பகுதியாகும்.
# சீமாபுரம்

**சீமாபுரம்** (**Seemapuram)** என்று அழைக்கப்படும் **சீமாவரம் (Seemavaram)** வட தமிழ்நாட்டிலுள்ள ஒரு கிராமமாகும். இது சென்னையின் வடக்கே அமைந்துள்ளது. இது பொன்னேரி தாலுக்காவில் அமைந்துள்ளது. தாலுகா நிர்வாக அதிகாரி இந்த கிராமத்திற்கு பொறுப்பு ஏற்கிறார். . 2011 மக்கள்தொகை கணக்கெடுப்பின்படி, இந்த கிராமம் 1876 மக்கள்தொகையைக் கொண்டிருந்தது  
சுமார் 150 குடும்பங்கள் வசிக்கும் இந்த கிராமத்தில் 70% மக்கள் விவசாயம் செய்து வருகின்றனர்.இந்த கிராமத்தில், ஒரு அரசு தொடக்கப் பள்ளி, ஒரு தபால் அலுவலகம், நகரங்களுக்கு இடையேயான பேருந்து நிறுத்தம் மற்றும் பேருந்து வசதி (பேருந்து எண் 114S) உள்ளது. இந்த கிராமத்தில், கொசஸ்தலையாற்றின் குறுக்கே மெட்ராஸ் பிரசிடென்சியின் ஆங்கிலேயர் ஆட்சியின் போது கட்டப்பட்ட தடுப்பு அணையும் உள்ளது. கிராமத்தில் மூன்று கோவில்கள் உள்ளன. இது சிறிய அணையின் குறுக்கே உள்ளது. இந்த கிராமத்தை அடைய ஒருவர் அதைக் கடக்க வேண்டும். இது பசுமையான வயல்வெளிகளையும் அதன் அழகினால் இயற்கையான தோற்றத்தையும் கொண்டுள்ளது.  
இந்த கிராமத்தின் நகரம் மற்றும் அஞ்சல் குறியீடு மீஞ்சூர் - 601203. தற்போது சீமாபுரம் அருகே வண்டலூரில் இருந்து மீஞ்சூர் வரை புதிதாக 400 அடி சாலை அமைக்கப்பட்டுள்ளது. இந்த சாலை பாலம் கொசஸ்தலையாற்றின் குறுக்கே அமைந்துள்ளதால் ஆற்றைக் கடக்க உதவுகிறது. இதற்கு முன்னால், ஆற்றைக் கடப்பதற்கு தனி பாலம் இல்லை.
# அக்சமாலிகா உபநிடதம்

**அக்சமாலிகா உபநிடதம்** (*Akshamalika Upanishad*) என்பது சமசுகிருதத்துல் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். இருக்கு வேதத்துடன் தொடர்புடைய இது 14 சைவ (சிவன் தொடர்பான) உபநிடதங்களில் ஒன்றாகும்.  
உபநிடதம் அக்சமாலை (பிரார்த்தனை மாலை) பற்றியும் பிரார்த்தனையில் அதன் முக்கியத்துவத்தைப் பற்றியும் விவரிக்கிறது. உரை பல்வேறு வகையான பிரார்த்தனை மாலைகள், அவற்றின் முக்கியத்துவம், தொடர்புடைய மந்திரங்கள் மற்றும் குறியீட்டைக் குறிப்பிடுகிறது. மாலையின் உட்புறமுள்ள கயிறு இறுதி யதார்த்தத்தைக் குறிக்கிறது ( பிரம்மம் - ஆன்மா ), அதன் வலதுபுறத்தில் உள்ள வெள்ளியிலான கயிறு சிவனைக் குறிக்கிறது. இடதுபுறத்தில் உள்ள செப்புக் கயிறு விஷ்ணுவையும், முகம் சரசுவதியையும், கீழேயுள்ளது காயத்ரியையும் குறிக்கிறது. ஒவ்வொரு மணியின் துளையும் ஞானத்தை நினைவூட்டுகிறது, மேலும் முடிச்சு பிரகிருதி (இயற்கை) ஆகும்.  
கிளாஸ் குளோஸ்டர்மேயர் இந்த உரையை பஸ்மஜபால உபநிடதம், உருத்ராட்சஜபால உபநிடதம், பிருகஜபால உபநிடதம் மற்றும் காலாக்னி ருத்ர உபநிடதம் ஆகியவற்றுடன் சைவ மதத்தில் உள்ள சடங்குகள் மற்றும் வழிபாட்டு பொருள்களின் அடையாளத்தை விளக்கும் சைவ நூல்களாக வகைப்படுத்துகிறார். இந்த சைவ உபநிடத உரை அர்ப்பணிப்பு மற்றும் தியானத்திற்காக ஜெபமாலையைப் பயன்படுத்துவதைப் பற்றி விவாதிக்கிறது. மற்ற மரபுகளில் ஜெபமாலை பயன்படுத்துவது பொதுவானது.  
இது ***அக்சமாலிகோபநிஷத்*** என்றும் அழைக்கப்படுகிறது.  
அக்சமாலா என்பது மணிகளால் ஆன ஒரு சரத்தைக் குறிக்கிறது, அங்கு ஒவ்வொரு மணியும் எழுத்துக்களின் 50 எழுத்துக்களைக் குறிக்கிறது, a (अ) முதல் க்ச (क्ष) வரை, எனவே இது அக்சமாலிகா உபநிடதம் என்று அழைக்கப்படுகிறது. சைன மற்றும் இந்து நூல்களில் அக்சமாலா, அக்சமாலிகா, அக்சசூத்திரம், உருத்ராட்சமாலா, சர்சகமலா மற்றும் ஜபமாலை ஆகியனவற்றை ஜெபமாலைகளுக்கான மாற்றுப் பெயர்களாக எர்ன்ஸ்ட் லியூமன் கூறுகிறார்.
# அக்சமாலிகா உபநிடதம்

## வரலாறு

இந்த உரையை உருவாக்கிய தேதி மற்றும் ஆசிரியர் தெரியவில்லை. பெரும்பாலான குறுங்குழுவாத உபநிடதங்களைப் போலவே, இந்த உரை இடைக்காலத்தின் பிற்பகுதியில், 12 ஆம் நூற்றாண்டுக்குப் பிந்தைய கால உபநிடதமாக இருக்கலாம். மேலும் இது 17 ஆம் நூற்றாண்டின் முகலாய இளவரசனான தாரா சிகோவால் வெளியிடப்பட்ட 50 முக்கியமான உபநிடதங்களின் தொகுப்பின் ஒரு பகுதியாகவோ அல்லது 18ஆம் நூற்றாண்டில் வெளியிடப்பட்ட 52 உபநிடதங்களில் ஒரு பகுதியாகவோ இல்லை. கோல்ப்ரூக்கால் வெளியிடப்பட்ட வட இந்தியாவில் பிரபலமான உபநிடதங்கள் அல்லது நாராயணாவின் தென்னிந்தியாவில் பிரபலமான உபநிடதங்களின் *பிப்லியோதேகா இண்டிகா* தொகுப்பிலும் இதன் பெயர் காணப்படவில்லை.  
நவீன யுகத்தில் உள்ள 108 உபநிடதங்களின் தெலுங்கு மொழித் தொகுப்பான முக்திகாவில் இரமான அனுமனுக்கு விவரிக்கப்பட்தாகக் கூறப்படுகிறது. இது வரிசை எண் 67 இல் பட்டியலிடப்பட்டுள்ளது
# அக்சமாலிகா உபநிடதம்

## உள்ளடக்கம்

உரை பிரஜாபதி மற்றும் குகன் ( கார்த்திகேயன், போர்க் கடவுள்) ஆகிய இருவருக்குமிடையான ஒரு சொற்பொழிவாக கட்டமைக்கப்பட்டுள்ளது. அதன் விதிகள், வகைகள், வண்ணங்கள், அதைத் தயாரிக்கப் பயன்படுத்தப்படும் பொருட்கள், நூல்கள் உட்பட பிரார்த்தனை மாலையைப் பற்றி பிரஜாபதி குகனிடம் கேட்கிறார்.  
பவளம் அல்லது மாணிக்கங்கள் , முத்துக்கள், பளிங்கு அல்லது படிகங்கள், சங்கு , வெள்ளி அல்லது துளசி , தங்கம், சந்தனம், வெள்ளால் மரம் , தாமரைகள் மற்றும் உருத்ராட்சங்கள் போன்ற 10 பொருட்களால் ஜெபமாலை உருவாக்கப்படலாம் என்று குகன் பதிலளிக்கிறார். வெள்ளி மற்றும் செம்பு நூல்கள் இருபுறமும் பயன்படுத்தப்படுகிறது என உரை கூறுகிறது. இது சமஸ்கிருத எழுத்துக்களோடு தொடர்புடைய ஐம்பது மணிகளைக் கொண்டிருக்க வேண்டும். மணிகள் வட்ட வடிவமாக அணியப்பட வேண்டும், மணிகளின் "முகம்" மற்றொரு மணியின் முகத்தைத் தொட வேண்டும் மற்றும் மணிகளின் தளங்கள் சீரமைக்கப்பட வேண்டும்.  
இயேசு சபையினர் மற்றும் உரோமன் கத்தோலிக்க துறவிகள் மத்தியில் பிரார்த்தனை மற்றும் தியானத்திற்காக ஜெபமாலை பயன்படுத்தியதன் தோற்றம் இந்தியாவில் கண்டுபிடிக்கப்பட்டதாக கை பெக் கூறுகிறார்.
# ஆந்திரப் பிரதேசம் (1956–2014)

**ஆந்திரப் பிரதேசம்**, **ஐக்கிய ஆந்திரப் பிரதேசம்,** **பிரிக்கப்படாத ஆந்திரப் பிரதேசம்** அல்லது **உம்மடி ஆந்திரப் பிரதேசம்** என்பது முன்பு இருந்த மாநிலத்தைக் குறிப்பிடும் பெயர்களாகும். இந்த மாநிலம் இந்தியாவில் 1956-ஆம் ஆண்டு மாநிலங்கள் மறுசீரமைப்புச் சட்டம் மூலம் ஐதராபாத்தைத் தலைநகராகக் கொண்டு உருவாக்கப்பட்டது. மேலும் இது ஆந்திரப் பிரதேச மறுசீரமைப்புச் சட்டம், 2014 மூலம் மீண்டும் மறுசீரமைக்கப்பட்டது. தெலங்காணா, இராயலசீமை, கடற்கரை ஆந்திரா ஆகிய மூன்று தனித்துவமான பண்பாட்டுப் பகுதிகளால் இந்த மாநிலம் உருவாக்கப்பட்டது. தெலுங்காணா முன்பு ஐதராபாத் நிசாம் ஆட்சி செய்த ஐதராபாத் இராச்சியத்தின் ஒரு பகுதியாக இருந்தது. அதே சமயம் இராயலசீமை மற்றும் கடலோர ஆந்திரம் ஆகியவை ஆந்திர மாநிலத்தின் ஒரு பகுதியாக இருந்தன. இது முன்னர் பிரித்தானிய இந்தியாவால் ஆளப்பட்ட மதறாஸ் இராசதானியின் ஒரு பகுதியாக இருந்தது.
# ஆந்திரப் பிரதேசம் (1956–2014)

## ஐக்கிய ஆந்திர பிரதேசம் உருவாக்கம்

வின் வரைபடம் (1953-1956).]]
மொழிவழி அடையாளத்தின் அடிப்படையில் ஒரு தனி மாநிலத்தைப் பெறுவதற்கும், மதராஸ் மாநிலத்தின் தெலுங்கு மக்களின் நலன்களைப் பாதுகாப்பதற்கும், பொட்டி சிறீராமுலு 1952-இல் சாகும்வரை உண்ணாவிரத போராட்டத்தைத் துவக்கினார். மதராஸ் சர்ச்சைக்குரிய இடமாக மாறியதால், 1949-இல் ஜே.வி.பி குழு அறிக்கை இ்வ்வாறு கூறியது: "ஆந்திரர்கள் மதராஸ் (தற்போது சென்னை) நகரத்தின் மீதான தங்கள் உரிமைக் கோரலைக் கைவிட்டால் ஆந்திரா மாகாணம் அமைக்கப்படலாம்". பொட்டி சிறீராமுலுவின் மரணத்திற்குப் பிறகு, மதராஸ் மாநிலத்திலிருந்து தெலுங்கு மொழி பேசும் பகுதிகள் 1953 நவம்பர் 30 அன்று பிரிக்கப்பட்டு ஆந்திர மாநிலம் உருவாக்கப்பட்டது. அதன் தலைநகராக கர்னூல் ஆக்கப்பட்டது. நனிநாகரீக உடன்படிக்கையின் அடிப்படையில் 1956 நவம்பர் முதல் நாள் மாநிலங்கள் மறுசீரமைப்புச் சட்டமானது ஆந்திரா மாநிலத்தை ஏற்கனவே இருந்த ஐதராபாத் மாநிலத்தின் தெலுங்கு பேசும் பகுதிகளுடன் இணைத்து ஆந்திரப் பிரதேசம் உருவாக்கப்பட்டது. ஐதராபாத் புதிய மாநிலத்தின் தலைநகராக மாற்றப்பட்டது. ஐதராபாத் மாநிலத்தின் மராத்தி மொழி பேசும் பகுதிகள் பம்பாய் மாநிலத்துடன் இணைக்கப்பட்டன. மேலும் கன்னடம் பேசும் பகுதிகள் மைசூர் மாநிலத்துடன் இணைக்கப்பட்டன. அது பின்னர் கருநாடகம் என புதிய பெயரைப் பெற்றது.  
2014 பெப்ரவரியில், ஆந்திரப் பிரதேச மறுசீரமைப்புச் சட்டம், 2014 மசோதாவானது, பத்து மாவட்டங்களை உள்ளடக்கிய தெலங்காணா மாநிலம் அமைப்பதற்காக இந்திய நாடாளுமன்றத்தால் நிறைவேற்றப்பட்டது. இந்த மாநிலங்களுக்கு ஐதராபாத் பத்து ஆண்டுகளுக்கு மிகாமல் கூட்டுத் தலைநகராக இருக்கும். இந்தியக் குடியரசுத் தலைவரின் ஒப்புதலுக்குப் பிறகு 2014 சூன் 2 அன்று புதிய தெலுங்காணா மாநிலம் உருவாக்கப்பட்டது. 2014, ஆந்திரப் பிரதேச மறுசீரமைப்புச் சட்டத்தின் செல்லுபடி தன்மையைக் கேள்விக்குட்படுத்தும் மனுக்கள் உச்ச நீதிமன்ற அரசியல் சாசன அமர்வு முன் 2014 ஏப்ரல் முதல் தீர்ப்புக்காக நீண்ட காலமாக நிலுவையில் உள்ளது.  
- விசாலந்திரா இயக்கம்  
விசாலந்திரா அல்லது விசால ஆந்திரா என்பது விடுதலைக்குப் பிந்தைய இந்தியாவில் தெலுங்கு மொழி பேசுபவர்கள் வாழும் அனைத்து பகுதிகளையும் ஒருங்கிணைத்து ஒரு மாநிலமாக அதாவது அகன்ற ஆந்திர மாநிலமாக தனியாக உருவாக்கவேண்டும் என்ற கோரிக்கை ஆகும். தெலுங்கு பேசும் பகுதிகள் அனைத்தையும் சேர்த்து ஒரே மாநிலமாக ஒருங்கிணைக்க வேண்டும் என்ற கோரிக்கையுடன் ஆந்திர மகாசபா என்ற பதாகையின் கீழ் இந்த இயக்கம் இந்திய பொதுவுடமைக் கட்சியால் வழிநடத்தப்பட்டது. (இந்திய போதுவுடமைக் கட்சி இந்தியா முழுவதும் ஒரே மாதிரியாக மொழிவாரி மாநிலங்கள் அமைக்கக் கோரியது.) இந்த இயக்கம் வெற்றியடைந்து, மாநில மறுசீரமைப்புச் சட்டத்தின் ஒரு பகுதியாக 1956 நவம்பர் முதல் நாள் அன்று ஆந்திர மாநிலத்துடன் ஐதராபாத் இராச்சியத்தின் (தெலுங்கானா) தெலுங்கு பேசும் பகுதிகளை இணைத்து ஆந்திரப் பிரதேசம் என்ற தனி மாநிலம் உருவாக்கப்பட்டது. (ஆந்திரா மாநிலம் முன்னதாக 1953 அக்டோபர் முதல் நாள் அன்று மதராஸ் மாநிலத்தில் இருந்து பிரிக்கப்பட்டது. இருப்பினும், 2014 சூன் இரண்டாம் நாள் அன்று, தெலுங்காணா மாநிலம் ஆந்திரப் பிரதேசத்திலிருந்து மீண்டும் பிரிக்கப்பட்டது. இதன் முடிவில் விசாலந்திரா சோதனை முடிவுக்கு வந்தது. எஞ்சியிருக்கும் ஆந்திரப் பிரதேசம் இப்போது தோராயமாக அதே எல்லைகளைக் கொண்டுள்ளது.
# ஆந்திரப் பிரதேசம் (1956–2014)

## ஐக்கிய ஆந்திர பிரதேச ஆளுநர்கள்

*ஆந்திர பிரதேச மாநில இணையமுகப்பில் இருந்து தரவு* .  
- முதன்மைக் கட்டுரை ஆந்திரப் பிரதேச ஆளுநர்களின் பட்டியல்  
| நாட்கள் |
| --- |
# ஆந்திரப் பிரதேசம் (1956–2014)

## ஐக்கிய ஆந்திர பிரதேசத்தின் துணை முதல்வர்கள் பட்டியல்

இந்தியாவின் முன்னாள் மாநிலமான ஐக்கிய ஆந்திரப் பிரதேசத்தின் துணை முதல்வர்களின் பட்டியலில் பின்வருவ்வர்கள் அடங்குவர்:  
**விசைகள்:**
| 1 | கொண்டா வெங்கட ரங்கா ரெட்டி | 1959 | 1962 | இந்திய தேசிய காங்கிரசு | நீலம் சஞ்சீவ ரெட்டி |
| --- | --- | --- | --- | --- | --- |
| 2 | ஜேவி நரசிங் ராவ் | 1967 | 1972 | இந்திய தேசிய காங்கிரசு | காசு பிரம்மானந்த ரெட்டி |
| 3 | சி. ஜகந்நாத ராவ் | 24 பெப்ரவரி 1982 | 20 செப்டம்பர் 1982 | இந்திய தேசிய காங்கிரசு | பவனம் வெங்கடராமி ரெட்டி |
| 4 | கோனேரு ரங்க ராவ் | 9 அக்டோபர் 1992 | 12 திசம்பர் 1994 | இந்திய தேசிய காங்கிரசு | கோட்லா விஜய பாஸ்கர ரெட்டி |
| 5 | தாமோதர ராஜ நரசிம்மர் | 10 ஜூன் 2011 | 1 பிப்ரவரி 2014 | இந்திய தேசிய காங்கிரசு | என். கிரண் குமார் ரெட்டி |
# ஆந்திரப் பிரதேசம் (1956–2014)

## தெலுங்கானா உருவாக்கம்

பல ஆண்டுகால போராட்டத்திற்குப் பிறகு, ஐக்கிய முற்போக்குக் கூட்டணி அரசாங்கத்தின் கீழ், ஒன்றிய அரசு, அப்போதிருந்த ஆந்திரப் பிரதேசத்தை இரண்டாகப் பிரிக்க முடிவு செய்து, 2014 சூன் முதல் நாள் அன்று, ஒன்றிய அமைச்சரவை ஒருதலைப்பட்சமாக தெலுங்கானா மாநிலத்தை உருவாக்கும் மசோதாவுக்கு ஒப்புதல் அளித்தது. தெலங்கானா தனிமாநிலக் கோரிகையானது ஏறக்குறைய 5 தசாப்தங்களாக நீடித்தது, இது தென்னிந்தியாவில் மிகவும் நீண்டகாலம் நீடித்த இயக்கங்களில் ஒன்றாகும். 2014 பெப்ரவரி 18 அன்று, மக்களவையில் குரல் வாக்கெடுப்பு மூலம் மசோதா நிறைவேற்றப்பட்டது. பின்னர், இந்த மசோதா இரண்டு நாட்களுக்குப் பிறகு, பிப்ரவரி 20 அன்று மாநிலங்களவையில் நிறைவேற்றப்பட்டது. மசோதாவின்படி, ஐதராபாத் தெலுங்கானாவின் தலைநகராக இருக்கும், அதே சமயம் அந்த நகரம் பத்து ஆண்டுகளுக்கு மேல் ஆந்திரப் பிரதேசத்தின் தலைநகராகவும் இருக்கும். தற்போது, ஐதராபாத் கூட்டுத் தலைநகராக உள்ளது. 2014 சூன் இரண்டாம் நாள் தெலுங்கானா உருவாக்கப்பட்டது.  
- தெலுங்கானா இயக்கம்  
தெலுங்கானா இயக்கம் என்பது இந்தியாவில் ஏற்கனவே இருந்த ஆந்திரப் பிரதேச மாநிலத்திலிருந்து தெலுங்கானா என்ற மாநிலத்தை பிரித்து உருவாக்க நடந்த இயக்கத்தைக் குறிக்கிறது. பழைய சமஸ்தானமான ஐதராபாத்தின் தெலுங்கு மொழி பேசும் பகுதிகளுடன் புதிய தெலங்கானா மாநிலம் ஒத்திருக்கிறது.
# ஆந்திரப் பிரதேசம் (1956–2014)

## மேலும் பார்க்கவும்

- விசாலாந்திரா இயக்கம்
- தெலங்காணா இயக்கம்
# இறப்பில்லா உயிரி

**துரிதோப்சிசு நியூட்ரிகுலா** (*Turritopsis nutricula*) என்பது **இறப்பில்லா உயிரி** என அறியப்படும் சிறிய நீருயிரிகள் (*கைட்ரோசோவான்*) ஆகும். இது முதிர்ச்சியடைந்தவுடன் இதன் உயிரணுக்களை இளம் பருவத்திற்கு மாற்றும் தன்மையுடையது. இந்த இசைவாக்கப் பண்பு தனி உயிரினத்தின் ஆயுளை நீட்டிப்பதற்காக உருவாகியிருக்கலாம். *துரிதோப்சிசு* பேரினத்தின் பல்வேறு சிற்றினங்கள் முன்பு *து. நியூட்ரிகுலா* என வகைப்படுத்தப்பட்டன. இதில் "இறவா ஜெல்லிமீன்கள்" இப்போது *து. தோக்ர்னி* என வகைப்படுத்தப்பட்டுள்ளது.
# இறப்பில்லா உயிரி

## வாழ்க்கை சுழற்சி

*கைட்ரோசோவான்கள்* தங்கள் வாழ்வில் பவளமொட்டு நிலை மற்றும் மெடுசா நிலை என இரண்டு தனித்தனி நிலைகளைக் கொண்டுள்ளன. பவளமொட்டு நிலை கடலடியில் வாழும் நிலையாகும். இதில் உயிரணுக்கள் கூட்டமைப்பினை உருவாக்குகின்றன. மெடுசா நிலை ஒரு ஒற்றை, மிதவை உயிரின நிலையாகும். பொதுவாக கைட்ரோசோவாவில் மெடுசா பவளமொட்டு நிலையிலிருந்து பாலிலா இனப்பெருக்க முறையில் உருவாகிறது. பவளமொட்டு மெடுசாவின் பாலினப்பெருக்க முறையில் உருவாகிறது. *து. நியூட்ரிகுலா*வில், மிதவை உயிரியான பவளமொட்டு அல்லது மெடுசா அரும்புகளை உருவாக்கும் திறனைக் கொண்டுள்ளது. இவை புதிய மெடுசாக்களை உருவாக்குகின்றன. இந்த பேரினத்தில் பல பெயரளவிலான சிற்றினங்கள் விவரிக்கப்பட்டுள்ளன. ஆனால் இவற்றில் பெரும்பாலானவை *துரிதோப்சிசு நியூட்ரிகுலா* என்ற உலகாளவில் காணப்படும் சிற்றினத்தை ஒத்ததாகக் கூறப்பட்டன.
# இறப்பில்லா உயிரி

## வாழ்க்கை சுழற்சி

### வாழ்க்கை சுழற்சியை மீளமைத்தல்

*துரிதோப்சிசு நியூட்ரிக்குலா* மெடுசாவில் எந்நிலையிலும் பவளமொட்டு நிலைக்குத் தன்னை மாற்றியமைத்துக்கொள்ளும் திறனைக் கொண்டுள்ளது. *து. நியூட்ரிக்குலா* என்பது முதன்முதலில் அறியப்பட்ட பல உயிரணுகொண்ட உயிரியாகும். இது பாலின முதிர்ச்சியடைந்து தன் இளம் கூட்டுயிரி நிலைக்குத் திரும்பும் தன்மையினை கொண்டுள்ளது. மெடுசாவிலிருந்து பவளமொட்டு வரையிலான இந்த மீளமைவு வெளிப்புற குடை மற்றும் விலங்குகளின் செரிமான அமைப்பின் ஒரு பகுதியிலிருந்து மாறுபட்ட உயிரணுக்கள் இருப்பதால் மட்டுமே நிகழ்கின்றது. இந்த மாறுபட்ட உயிரணுக்களில் வேறு வகையான உயிரணுவாக மாறக்கூடிய தண்டு உயிரணுக்கள் அல்லாத உயிரணுக்களால் மாற்றத்தின் திறன் இந்த சிற்றினத்தின் மாறும் வாழ்க்கைச் சுழற்சியில் முக்கியமானது. இந்த செயல்பாட்டில் தண்டு உயிரணுக்கள் பங்கு வகிக்கின்றனவா இல்லையா என்பது தெரியவில்லை. *து. நியூட்ரிகுலாவின்* இந்த வழக்கமான மாற்றத்தின் காரணமாக, இது காலவரையற்ற ஆயுட்காலம் கொண்டதாகக் கருதப்படுகிறது.
# கிரஹாம் ரீட்

**கிரஹாம் ரீட்** முன்னாள் ஆஸ்திரேலியா ஹாக்கி விளையாட்டு வீரராவார். இந்திய ஹாக்கி அணியின் பயிற்சியாளராக 2019 ஆம் ஆண்டு தேர்வுசெய்யப்பட்ட இவர் சிறப்பான செயல்பாட்டின் மூலம் 2020 டோக்கியோ ஒலிம்பிக்கில் இந்திய அணி வெண்கல பதக்கம் வென்றதில் முக்கியப் பங்கு வகித்தார். 40 ஆண்டுகளில் இந்திய அணி ஒலிம்பிக்கில் பெற்ற முதல் பதக்கம் இதுவாகும்.  
2023 ஆம் ஆண்டு இந்தியாவில் நடைபெற்ற 2023 ஹாக்கி உலக கோப்பை போட்டியில் இந்திய அணி 9வது இடமே பிடிக்க முடிந்தது. இதன் தொடர்ச்சியாக, தோல்விக்கு பொறுப்பேற்று தனது பதவியை ஜனவரி 30, 2023ல் ராஜினாமா செய்தார். இந்திய ஹாக்கி அணியின் பயிற்சியாளராக அதிக காலம் நீடித்தவர் என்ற பெருமை இவருக்கு உண்டு.
# சோங் மாவட்டம்

**சோங் மாவட்டம்** (மலாய் மொழி: *Daerah Song*; ஆங்கிலம்: *Song District*; சீனம்: 宋区) என்பது மலேசியா, சரவாக் மாநிலத்தில்; காப்பிட் பிரிவில் உள்ள ஒரு மாவட்டமாகும்.  
இந்த மாவட்டம் ராஜாங் ஆற்றின் துணை ஆறான கத்திபாசு ஆற்றின் கரையில் அமைந்துள்ளது. சோங் மாவட்டத்தின் தலைநகரமான சோங் நகரம்; ராஜாங் ஆறு வரை செல்லும் ஆற்றுப் போக்குவரத்துக்கு ஒரு முக்கியமான நிறுத்தமாகத் திகழ்கின்றது.
# சோங் மாவட்டம்

## சொற்பிறப்பியல்

இந்த மாவட்டத்திற்கு முதலில் காயான் மக்கள் ’லோங்’ (*Long*) என்று பெயர் வைத்தார்கள். அவர்களின் மொழியில் ஆற்று நீரோடை என்று பொருள்படும். காயான் மக்கள் இபான் மக்களால் தோற்கடிக்கப்பட்டனர். அதன் பிறகு, காயான்களுக்கு எதிராக இபான் மக்கள் வெற்றி பெற்றதை நினைவு கூறுவதற்காக, அந்த இடத்திற்கு 'சோங்' என்ற இபான் வீரரின் பெயரை மறுபெயரிட்டனர்.  
'சோங்' என்ற பெயரின் தோற்றத்தின் மற்றொரு பதிப்பு மெலனாவ் புராணத்தில் இருந்து வந்ததாகவும் நம்பப்படுகிறது. ஒரு காலத்தில் சிபு பகுதியில் உள்ள நாங்கா கிராமத்தில் இருந்து ஒரு மெலனாவ் விதவை 'சோங்' கிராமத்திற்கு வந்தாள்.
# சோங் மாவட்டம்

## வரலாறு

காயான் மக்கள் (Kayan People) சோங் மாவட்டத்தில் குடியேறிய முதல் குழுவாகும். அந்த நேரத்தில், காயான்கள் நாடோடி இன மக்கள். அதே நேரத்தில், இன்றைய இந்தோனேசியா கலிமந்தான் பகுதியில் இருந்து இபான் மக்கள் (Iban People) இடம்பெயர்ந்து, விவசாயம் செய்வதற்காக கத்திபாசு ஆற்றின் (Katibas River) கரைகளில் குடியேறினர். இந்த இடம் இப்போது சோங் மாவட்டத்தில் அமைந்துள்ளது.  
இந்த நிலையில், காயான் மக்களுக்கும்; இபான் மக்களுக்கும் இடையில் மோதல்கள் ஏற்பட்டன. அந்த மோதல்கள் விரைவில் ஒரு போராக வளர்ந்தது. அதில் இபான் மக்கள் வெற்றி பெற்றனர். தோல்வியை ஏற்றுக் கொண்ட காயான் மக்கள் பெலாகா மாவட்டத்திற்குள் (Belaga District) இடம் பெயர்ந்தனர்.  
மலாய்க்காரர்கள் காட்டுப் பொருட்களை சிபாவ் நகரில் (Sibau Town) விற்பார்கள். இந்த நகரம் இப்போதைய சிபு நகரம். சிங்கப்பூரில் இருந்து வரும் கப்பல்கள் சிபுவில் நங்கூரமிட்டு காட்டில் உள்ள பொருட்களை விற்பனைக்காக வேறு இடங்களுக்கு எடுத்துச் செல்லும்.
# சோங் மாவட்டம்

## வரலாறு

### பிரித்தானிய போர்னியோவில் ஜப்பானிய ஆக்கிரமிப்பு

சிபுவுக்கு வரும் கப்பல்கள், அன்றாடத் தேவைகளான உப்பு, சர்க்கரை, உப்பு மீன், தட்டுகள், கிண்ணங்கள், மட்பாண்டங்கள் மற்றும் துணிமணிகள் போன்றவற்றை உள்ளூர் மக்களுடன் வர்த்தகம் செய்ய கொண்டு வந்தன.  
ஜப்பானிய ஆக்கிரமிப்பின் போது (Japanese Occupation of British Borneo), நேச நாடுகள் (Allied Forces) மற்றும் ஜப்பானியரின் குண்டுவெடிப்புகளினால் சோங் நகரத்தில் பல கட்டிடங்களை அழிந்தன. போர் காரணமாக சோங் நகரத்தை விட்டு பலர் வெளியேறினர்.
# சோங் மாவட்டம்

## வரலாறு

### காலனித்துவ அரசாங்கத்தின் நிதியுதவி

ஜப்பானிய ஆக்கிரமிப்பின் போது சோங் நகரம் அதிகமாய்ச் சேதம் அடைந்தது. அத்துடன் ஜப்பானிய நிர்வாகத்தின் போது மக்கள் கடுமையாகவும் பாதிக்கப் பட்டனர்.  
இரண்டாம் உலகப் போருக்கு பின்னர் சோன் நகரத்தில் வசித்தவர்களுக்கு, அவர்களின் வீடுகளை மீண்டும் கட்டுவதற்கு பிரித்தானிய காலனித்துவ அரசாங்கம் நிதியுதவி செய்தது.  
2 ஏப்ரல் 1973-இல், காப்பிட் பகுதி காப்பிட் பிரிவாக மேம்படுத்தப்பட்டது. அதே நேரத்தில், சோங் பகுதி துணை மாவட்டமாகத் தரம் உயர்த்தப்பட்டது.
# இந்தியா:மோடி கேள்வி

**இந்தியா: மோடி கேள்வி** (*India: The Modi Question*) என்பது 2023 ஆம் ஆண்டு இந்தியப் பிரதமர் நரேந்திர மோடி மற்றும் நாட்டில் உள்ள முஸ்லிம் சிறுபான்மையினருடனான அவரது உறவைப் பற்றி பிபிசி டூவால் ஒளிபரப்பப்பட்ட இரண்டு பகுதி ஆவணத் தொடராகும். முதல் பாகம் மோடியின் ஆரம்பகால அரசியல் வாழ்க்கை மற்றும் அவர் குஜராத் முதல்வராக இருந்தபோது நடந்த 2002 குஜராத் கலவரத்தில் அவரது பங்கு ஆகியவற்றை உள்ளடக்கியது. குஜராத்தில் நடந்த வன்முறை "இனச் சுத்திகரிப்புக்கான அனைத்து அடையாளங்களையும்" காட்டுவதாகக் கூறும் ஐக்கிய இராச்சிய அரசாங்க அறிக்கை உட்பட பிபிசி ஆல் கண்டுபிடிக்கப்பட்ட ஆவணங்களைப் பற்றி விவாதிக்கிறது. இரண்டாவது பகுதி , 2019ல் மீண்டும் தேர்ந்தெடுக்கப்பட்ட மோடியின் நிர்வாகத்தின் செயல்பாடுகளை ஆராய்கிறது. இது காஷ்மீரின் சுயாட்சி மற்றும் புதிய குடியுரிமைச் சட்டம் உட்பட பல சர்ச்சைக்குரிய கொள்கைகளை உள்ளடக்கியது. புதிய சட்டங்களுக்கு எதிரான போராட்டங்களுக்கு வன்முறையான பதிலையும், 2020 தில்லி கலவரத்தின் பின்விளைவுகளையும் இது சித்தரிக்கிறது. இந்தத் தடையானது மனித உரிமைக் குழுக்கள் மற்றும் எதிர்க்கட்சிகளால் ஊடகச் சுதந்திரத்தின் மீதான தாக்குதல் என்று விவரிக்கப்பட்டது.
# இந்தியா:மோடி கேள்வி

## பின்னணி

2002 இல் இந்தியாவின் குஜராத் மாநிலத்தில் முஸ்லிம்களுக்கு எதிரான கலவரம் ஏற்பட்டது கோத்ராவில் தொடருந்தில் இந்து யாத்ரீகர்கள் கொல்லப்பட்டதைத் தொடர்ந்து கலவரம் ஏற்பட்டது, இதற்கு மாநிலத்தின் சிறுபான்மை முஸ்லிம்கள் குற்றம் சாட்டப்பட்டனர். நடந்த மத கலவரங்களில் இது மிக மோசமான வன்முறையாகும். இந்து-தேசியவாத பாரதிய ஜனதா கட்சியின் (பாஜக) உறுப்பினரான நரேந்திர மோதி, அப்போது குஜராத்தின் முதலமைச்சராக இருந்தார். அல்லது நெருக்கடியை நிர்வகித்த விதத்திற்காக விமர்சிக்கப்பட்டது. இந்திய உச்ச நீதிமன்றத்தால் நியமிக்கப்பட்ட சிறப்புப் புலனாய்வுக் குழு, மோடிக்கு எதிராக வழக்குத் தொடர எந்த ஆதாரமும் இல்லை என்று கூறியாது. கலவரத்தில் மோடியின் பங்கு சர்ச்சைக்குரி ஆதாரமாக இருந்து வருகிறது. இதில் பிபிசி கண்டுபிடித்த ஆவணங்களைப் பற்றி விவாதித்தது, அந்த நேரத்தில் மோடியின் நடத்தை பற்றி இராஜதந்திரிகள் மற்றும் இங்கிலாந்து அரசாங்கத்தால் விமர்சிக்கப்பட்டதையும் காட்டுகிறது. இரண்டாம் பகுதி, 24 ஜனவரி 2023 அன்று வெளியிடப்பட்டது, மேலும் அது ஒரு மணிநேரம் நீளமானது, 2019 இல் அவர் மீண்டும் பிரதமராக தேர்ந்தெடுக்கப்பட்டதைத் தொடர்ந்து மோடியின் நிர்வாகத்தின் செயல்பாடுகளை ஆராய்கிறது. இதில் காஷ்மீரின் சுயாட்சி மற்றும் புதிய குடியுரிமைச் சட்டம் உட்பட பல சர்ச்சைக்குரிய கொள்கைகளை ஆராய்கிறது. புதிய சட்டங்களுக்கு எதிரான போராட்டங்களுக்கு பாதுகாப்புப் படையினரின் வன்முறைப் பதிலை இது சித்தரிக்கிறது, மேலும் 2020 டெல்லி கலவரத்தில் இறந்தவர்களின் குடும்ப உறுப்பினர்களை நேர்காணல் செய்கிறது. இது இந்தியாவில் ஒளிபரப்ப திட்டமிடப்படவில்லை. ஆவணப்படத்தின் மீதான தடை அடிக்கடி மீறப்பட்டு; வாட்சப், டெலிகிராம் மற்றும் டுவிட்டரில் பரப்பப்பட்ட ஆவணப்படத்தின் துண்டுக் காட்சிகள், மற்றும் விபிஎன்கள் தடையைத் தவிர்க்கப் பயன்படுத்தப்பட்டன.  
இந்த ஆவணப்படத்தின் திரையிடல்கள் சனவரி பிற்பகுதியில் ஹைதராபாத் மத்திய பல்கலைக்கழகத்தில் சகோதரத்துவ இயக்கத்தின் மாணவர் குழுவால் ஏற்பாடு செய்யப்பட்டன மற்றும் இந்திய ஜனநாயக இளைஞர் கூட்டமைப்பு கேரளத்தின் பல்வேறு பகுதிகளில் அதை திரையிட்டது. அதை பற்றி விவாதித்த இஜவாச கூறியது: "சங்கப் பரிவார் அமைப்புகளின் பாசிச முகத்தை மக்கள் பார்க்கட்டும். நாங்கள் திட்டத்துடன் முன்னோக்கிச் செல்வோம், மேலும் வரும் நாட்களில் மற்ற இடங்களிலும் திரையிடல்கள் நடத்தப்பட்டும்." இந்த ஆவணப்படத்தை கேரளாவிலும் திரையிடப்போவதாக இந்திய இளைஞர் காங்கிரஸ் தெரிவித்தது. ஜவகர்லால் நேரு பல்கலைக்கழக மாணவர் சங்கமும் (JNUSU) ஆவணப்படத்தை திரையிட முடிவு செய்தது. இருப்பினும், திரையிடல் நடைபெறவிருந்த அறைக்கு மின்சாரம் மற்றும் இணைய சேவைகள் பல்கலைக்கழக அதிகாரிகளால் துண்டிக்கப்பட்டது, இதனால் மாணவர்கள் தங்கள் செல்போன்களில் ஆவணப்படத்தை ஸ்ட்ரீம் செய்தனர். கலவரத்தை கட்டுப்படுத்தும் ஆயுதங்கள் மற்றும் கண்ணீர் புகை குண்டுகளை ஏந்திய போலீசார் பல்கலைக்கழக வளாகத்திற்குள் அனுப்பப்பட்டதாக நேரில் பார்த்தவர்கள் தெரிவித்தனர்.
# இந்தியா:மோடி கேள்வி

## *இந்தியா: மோடி கேள்வி ஆவணபடம் மீதான தடை*

மனித உரிமை குழுக்கள் மற்றும் எதிர்க்கட்சிகளால் பத்திரிகை சுதந்திரத்தின் மீதான தாக்குதல் என்று விவரிக்கப்பட்டது. அது குஜராத் கலவரத்தின் சித்தரிப்பை "விரிவானது" என்று விவரித்தது மற்றும் ஆவணப்படத்தை "கூர்மையானது" என்று விவரித்தது. இருப்பினும், மோடி நிர்வாகத்தின் மற்ற குறைபாடுகளை மதிப்பிடுவதிலும், மதப் பெரும்பான்மை மற்றும் பாலினம் மற்றும் சாதி ஆகியவற்றுக்கு இடையேயான தொடர்பைப் புரிந்துகொள்வதிலும் ஆவணப்படம் குறைந்துவிட்டது என்று அது கூறியது.
# இந்தியா:மோடி கேள்வி

## மேலும் பார்க்கவும்

- *இறுதி தீர்வு*, 2002 குஜராத் கலவரம் பற்றிய 2004 ஆவணப்படம்.
# துரிதோப்சிசு

**துரிதோப்சிசு** (*Turritopsis*) என்பது குழியுடலிகள் தொகுதியில் ஓசியானிடே குடும்பத்தில் உள்ள *கைட்ரோசோவான்* வகுப்பில் உள்ள பேரினமாகும்.
# துரிதோப்சிசு

## சிற்றினங்கள்

*கடல் உயிரினங்களின் உலகப் பதிவேட்டின்படி*, இந்த பேரினத்தில் பின்வரும் சிற்றினங்கள் அடங்கும்:  
- *துரிதோப்சிசு செவாலென்சி* - *சிற்றினங்கள் இன்குரெண்டா*
- *துரிதோப்சிசு தொக்ர்னீ* (வெய்சுமான், 1883) "பெஞ்சமின் பட்டன் ஜெல்லிமீன்" அல்லது "அழியாத ஜெல்லிமீன்" என்றும் அழைக்கப்படுகிறது. இது தன் வாழ்க்கைச் சுழற்சியை மாற்றி, தன்னை மீண்டும் ஒரு பாலிப் ஆக மாற்றிக்கொள்ளும்.
- *துரிதோப்சிசு பாசிகுலரிசு* பிரேசர், 1943
- *துரிதோப்சிசு லதா* லெண்டென்பெல்ட், 1884
- *துரிதோப்சிசு மைனர்* (நட்டிங், 1905)
- *துரிதோப்சிசு நியூட்ரிகுலா* மெக்கிராடி, 1857 ("அழியாத ஜெல்லிமீன்கள்" உட்படப் பல தனித்தனி இனங்கள் முன்பு *து. நியூட்ரிகுலா* என வகைப்படுத்தப்பட்டன)
- *துரிதோப்சிசு பசிபிகா* மாசு, 1909
- *துரிதோப்சிசு பிலிரோஇசுடோம* பெரொனா & லெசுஎர் 1809)– சிற்றினங்கள் *இன்குரெண்டா*
- *துரிதோப்சிசு பாலிசிர்கா* (கெபரிசுடெயின், 1862)
- *துரிதோப்சிசு ருப்ரா* பர்குஹார் 1895
# கல்கத்தா மகளிர் கல்லூரி

**கல்கத்தா மகளிர் கல்லூரி** (*Calcutta Girls' College*) என்பது 1963-ல் இந்தியாவின் மேற்கு வங்காளத்தில் நிறுவப்பட்ட மகளிர் கல்லூரி ஆகும். இக்கல்லூரி கொல்கத்தாவில் உள்ள பெண்கள் பயிலும் இளங்கலை கல்லூரி ஆகும். இது கொல்கத்தா பல்கலைக்கழகத்துடன் இணைக்கப்பட்டுள்ளது.
# கல்கத்தா மகளிர் கல்லூரி

## துறைகள்

### அறிவியல்

- கணிதம்
- தத்துவம்
- அரசியல் அறிவியல்
# கல்கத்தா மகளிர் கல்லூரி

## துறைகள்

### கலை மற்றும் வணிகம்

- பெங்காலி
- ஆங்கிலம்
- இந்தி
- உருது
- வரலாறு
- அரசியல் அறிவியல்
- பொருளாதாரம்
- கல்வி
- வர்த்தகம்
- கணக்குப்பதிவியல்
# கல்கத்தா மகளிர் கல்லூரி

## அங்கீகாரம்

கல்கத்தா பெண்கள் கல்லூரி புது தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது. 2007ஆம் ஆண்டில், இக்கல்லூரியினை பெங்களூர் தேசிய மதிப்பீடு மற்றும் தரச்சான்று அவை அங்கிகாரம் செய்து சி++ தகுதியினை வழங்கியது. இதன் பின்னர் இக்கல்லூரி பி தர நிலையினை இரண்டாவது சுழற்சியில் பெற்றது.
# கல்கத்தா மகளிர் கல்லூரி

## மேலும் பார்க்கவும்

- இந்தியாவில் கல்வி
-
# அயலி

**அயலி** (**Ayali)** என்பது 2023 ஆம் ஆண்டு இந்தியத் தமிழ் மொழியில் வெளியாகியுள்ள குடும்ப இணையத் தொலைக்காட்சித் தொடராகும். இத்தொடரை ஜீ5 தொலைக்காட்சி அலைவரிசைக்காக முத்துக்குமார் எழுதி இயக்கியுள்ளார். இந்தத் தொடரின் முக்கிய கதாபாத்திரங்களில் அபி நட்சத்திரா, அனுமோல், மதன், லிங்கா மற்றும் சிங்கம்புலி ஆகியோர் நடித்துள்ளனர். எட்டு அத்தியாயத் தொடர்கள் ஜீ5 இல் 26 ஜனவரி 2023 அன்று திரையிடப்பட்டது.
# அயலி

## கதைச்சுருக்கம்

வீரப்பண்ணை கிராமத்து பெண்களை ஒடுக்கும் 500 ஆண்டுகால கொடூரமான பழக்கவழக்கங்கள் மற்றும் மரபுகளை மீறி ஒரு இளம்பெண் (தமிழ்செல்வி) மருத்துவராக வேண்டும் என்ற கனவை நோக்கிய வாழ்க்கையைச் சுற்றியே கதை சுழல்கிறது.
# அயலி

## நடிகர்கள்

- தமிழ்செல்வியாக அபி நட்சத்திரம்
- அனுமோல்
- மதன்
- லிங்கம்
- சிங்கம்புலி
- டிஎஸ்ஆர் -தர்மராஜ்
- லவ்லின் சந்திரசேகர்
- காயத்ரி தாரா
- பிரகதீஸ்வரன்
- ஜென்சன்
- ராஜாமணி மெலோடி
- கௌதம்
- ரேஷ்மி
- முத்துப்பாண்டி
# அயலி

## கெளரவத் தோற்றம்

- லக்ஷ்மி பிரியா
- ஸ்ம்ருதி வெங்கட்
- பகவதி பெருமாள்
# அயலி

## திரைத்தொடரின் வளர்ச்சி

### தயாரிப்பு

ரேவா இசையமைக்க, வீணை மைந்தன், சச்சின் மற்றும் முத்துக்குமார் திரைக்கதை மற்றும் வசனம் எழுதிய இந்தத் தொடரை எஸ்ட்ரெல்லா ஸ்டோரிஸின் தயாரிப்பு நிறுவனத்தின் கீழ் குஷ்மாவதி தயாரித்துள்ளார்.  
இந்த தொடரின் மூலம் முத்துக்குமார் வலைத் தொடரில் அறிமுகமாகியுள்ளார்.
# அயலி

## திரைத்தொடரின் வளர்ச்சி

### நடிப்பு

தமிழ்ச்செல்வியாக அபி நட்சத்திரா நடித்துள்ளார். மலையாளத் திரைப்பட நடிகை அனுமோல் தமிழ்ச்செல்வியின் தாயாக நடித்துள்ளார். மதன், லிங்கா, சிங்கம்புலி ஆகியோரும் துணைக் கதாபாத்திரங்களில் நடித்துள்ளனர். பகவதி பெருமாள், லட்சுமி பிரியா, ஸ்ம்ருதி வெங்கட் ஆகியோரும் சிறப்புத் தோற்ற நட்சத்திரங்களாக நடித்துள்ளனர்.
# அயலி

## திரைத்தொடரின் வளர்ச்சி

### வெளியீடு

26 ஜனவரி 2023 புதன்கிழமை அன்று வெளியிடப்படுவதாக அறிவிக்கப்பட்டது. இந்தத் தொடர் தமிழ் மற்றும் தெலுங்கு மொழிகளில் ஜீ5 தொலைக்காட்சி இணைய அலைவரிசையில் வெளியிடப்படும்.
# விவேகானந்தா மகளிர் கல்லூரி, கொல்கத்தா

**விவேகானந்தா மகளிர் கல்லூரி** (*Vivekananda College for Women*) என்பது 1961-ல் இந்தியாவின் மேற்கு வங்காளத்தின் கல்கத்தாவில் உள்ள பாரிசாவில் நிறுவப்பட்ட மகளிர் கல்லூரி ஆகும். இக்கல்லூரியில் இளநிலை மற்றும் முதுநிலை பாடங்கள் போதிக்கப்படுகின்றன. விவேகானந்த மகளிர் கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.
# விவேகானந்தா மகளிர் கல்லூரி, கொல்கத்தா

## துறைகள்

### அறிவியல்

- வேதியியல்
- இயற்பியல்
- கணிதம்
- தாவரவியல்
- விலங்கியல்
- மானுடவியல்
- புள்ளியியல்
- உளவியல்
- திரைப்பட தயாரிப்பு
- ஆடை வடிவமைப்பு
# விவேகானந்தா மகளிர் கல்லூரி, கொல்கத்தா

## துறைகள்

### கலை

- பெங்காலி
- ஆங்கிலம்
- சமசுகிருதம்
- வரலாறு
- நிலவியல்
- அரசியல் அறிவியல்
- தத்துவம்
- பொருளாதாரம்
- கல்வி
- சமூகவியல்
- இசை
# விவேகானந்தா மகளிர் கல்லூரி, கொல்கத்தா

## அங்கீகாரம்

விவேகானந்த மகளிர் கல்லூரி, புது தில்லி பல்கலைக்கழக மானியக் குழுவால் அங்கீகரிக்கப்பட்டுள்ளது. 2006ஆம் ஆண்டில், பெங்களூரில் உள்ள தேசிய மதிப்பீடு மற்றும் தரச்சான்று அவையினால் B++ தரம் வழங்கப்பட்டது.
# விவேகானந்தா மகளிர் கல்லூரி, கொல்கத்தா

## மேலும் பார்க்கவும்

- கொல்கத்தா மகளிர் கல்லூரி
- இந்தியாவில் கல்வி
# கத்திபாசு ஆறு

**கத்திபாசு ஆறு** (மலாய்: *Sungai Katibas*; ஆங்கிலம்: *Katibas River*); போர்னியோ, கிழக்கு மலேசியா, சரவாக், சோங் மாவட்டத்தில் உள்ள முக்கியமான ஆறு ஆகும். ராஜாங் ஆற்றின் மிக முக்கியமான துணை ஆறுகளில் ஒன்றாகவும் விளங்குகிறது.  
தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக உள்ளது. மேல் கப்புவாஸ் மலைத்தொடரில் (*Upper Kapuas Range*) உற்பத்தியாகி ராஜாங் ஆற்றில் கலக்கிறது.
# கத்திபாசு ஆறு

## பொது

புரூக் வம்சாவழி ஆட்சிக்கு முந்தைய நூற்றுக் கணக்கான ஆண்டுகளில், சரவாக் மக்களின் பல்வேறு வாழ்க்கைச் செயல்பாடுகளுக்கு, கத்திபாசு ஆறு தாயகமாக விளங்கி உள்ளது.  
சோங் மாவட்டம், ராஜாங் ஆற்றின் துணை ஆறான கத்திபாசு ஆற்றின்]] கரையில் அமைந்துள்ளது. சோங் மாவட்டத்தின் தலைநகரமான சோங் நகரம்; கத்திபாசு ஆற்று வழியாக ராஜாங் ஆறு வரை செல்லும் ஆற்றுப் போக்குவரத்துக்கு ஒரு முக்கியமான ஆறாகத் திகழ்கின்றது.
# கத்திபாசு ஆறு

## காயான் மக்கள் குடியேற்றம்

காயான் மக்கள் (*Kayan People*), இந்தக் கத்திபாசு ஆற்றின் வழியாகத்தான் சோங் மாவட்டத்தில் குடியேறினார்கள். காயான் மக்களே, சோங் பகுதியில் குடியேறிய முதல் இனக் குழுவாகும்.  
அந்த நேரத்தில், காயான்கள் நாடோடி இன மக்கள். அதே நேரத்தில், இன்றைய இந்தோனேசியா கலிமந்தான் பகுதியில் இருந்து இபான் மக்கள் (*Iban People*) இடம்பெயர்ந்து, விவசாயம் செய்வதற்காக கத்திபாசு ஆற்றின் (*Katibas River*) கரைகளில் குடியேறினர்.
# கத்திபாசு ஆறு

## காயான் மக்கள் குடியேற்றம்

### இபான் மக்கள்

இந்தக் கட்டத்தில், காயான் மக்களுக்கும்; இபான் மக்களுக்கும் இடையில் மோதல்கள் ஏற்பட்டு ஒரு போராக வளர்ந்தது. அதில் இபான் மக்கள் வெற்றி பெற்றனர். தோல்வியை ஏற்றுக் கொண்ட காயான் மக்கள் பெலாகா மாவட்டத்திற்குள் (*Belaga District*) இடம் பெயர்ந்தனர்.  
இபான் மக்கள் கத்திபாசு ஆற்றங் கரைகளிலேயே நிரந்தரமாகத் தங்கி விட்டனர். கத்திபாசு ஆற்றங் கரைகளில் அதிகமான இபான், காயான் இன மக்களைக் காணலாம்.
# கத்திபாசு ஆறு

## கத்திபாசு கோட்டை

1870-இல், புரூக் அரசாங்கம் நங்கா சாங் (Nanga Song) நகரில் ஒரு கோட்டையைக் கட்டியது. இந்தக் கத்திபாசு கோட்டை சோங் மாவட்டத்தின் முதல் நிர்வாக மையமாகவும் செயல்பட்டது. மற்றும் கத்திபாசு ஆற்றில் இபான் மக்களின் எழுச்சிகளைத் தடுக்கும் நோக்கத்துடன் அந்தக் கோட்டை கட்டப்பட்டது.
# காளி ஆறு (கர்நாடகம்)

**காளி ஆறு** (*Kali River*) என்பது இந்தியாவின் கர்நாடக மாநிலத்தின் வடகன்னட மாவட்டத்தில் பாயும் ஒரு ஆறாகும். இது வட கன்னட மாவட்டத்தில் உள்ள குசாவலி என்ற சிறிய கிராமத்திற்கு அருகில் உற்பத்தியாகிறது. இந்த ஆறு வட கன்னட மாவட்டத்தில் சுமார் 400,000 மக்களுக்கு வாழ்வாதாரமாக உள்ளது. மேலும், கார்வார் கடற்கரையில் உள்ள மீனவர்கள் உட்பட பல்லாயிரக்கணக்கான மக்களின் வாழ்வாதாரத்தை ஆதரிக்கிறது. இந்த ஆற்றின் குறுக்கே மின்சாரம் உற்பத்திக்காக ஏராளமான அணைகள் கட்டப்பட்டுள்ளன. கணேஷ்குடியில் உள்ள சுபா அணை காளி ஆற்றின் குறுக்கே கட்டப்பட்டுள்ள அணைகளில் முக்கியமான ஒன்றாகும். ஆறு அரபிக்கடலில் சேர்வதற்கு முன் 184 கிலோமீட்டர்கள் ஓடுகிறது.  
குறிப்பிடத்தக்க மற்றும் அழகிய, சதாசிவ படித்துறை கோட்டை இப்போது ஒரு பிரபலமான சுற்றுலா தலமாக உள்ளது. இது காளி ஆற்றுப் பாலத்தின் அருகே கடற்கரை நெடுஞ்சாலையில் அமைந்துள்ளது, இது ஆறு மற்றும் அரபிக்கடலின் சங்கமத்திற்கு மேலே கட்டப்பட்டுள்ளது.  
தேசிய நெடுஞ்சாலை தேசிய நெடுஞ்சாலை 17 காளி ஆற்றின் மீது கட்டப்பட்ட காளி பாலத்தில் தொடர்கிறது. மேலும் சாலையானது சதாசிவ படித்துறை பாறை மலையைப் பிளந்து கர்நாடகாவை கோவாவுடன் இணைக்கிறது.  
ஆகஸ்ட் 2019 இல், இப்பகுதியில் அதிக மழை பெய்ததால், ஏற்பட்ட வெள்ளம் காரணமாக சொத்துக்கள் மற்றும் கால்நடைகள் இழப்பு ஏற்பட்டது. பலர் தங்கள் வீடுகளை இழந்து அரசு வழங்கும் மறுவாழ்வு முகாம்களுக்கு சென்றனர்.
# காளி ஆறு (கர்நாடகம்)

## தோற்றம்

காளி ஆறு ஜோய்டா வட்டத்தின் குசாவலி கிராமத்திற்கு அருகில்உற்பத்தியாகிறது. 2011 மக்கள்தொகைக் கணக்கெடுப்பு கிராமக் குறியீடு 602664 என்பதாகும். மேற்குத் தொடர்ச்சி மலையில் கிழக்கு நோக்கிப் பாய்ந்து சுபா அணை நீர்த்தேக்கத்தில் இடமிருந்து (வடக்கில்) இருந்து பாண்டிரி ஆற்றுடன் இணைகிறது. குரண்டி அருகே உள்ள சுபா அணையில் இருந்து வெளியேறி கிழக்கே தண்தேலியை நோக்கி பாய்கிறது. தாந்தேலிக்கு தெற்கே கடந்து, காளி ஆறு தென்கிழக்கே பொம்மனநல்லி நீர்த்தேக்கத்தில் சேருகிறது. காத்ராவிலிருந்து, காளி சதுப்பு நிலம் வழியாக மேற்கு நோக்கிப் பாய்ந்து கார்வார் நகருக்கு அருகில் அரபிக்கடலில் இணைகிறது. இந்த நதி முழுக்க முழுக்க வடகன்னட மாவட்டத்தில் பாய்கிறது.
# காளி ஆறு (கர்நாடகம்)

## மாசுபாடும் சூழலியலும்

தொழிற்சாலைகள் மற்றும் சுபா அணை பகுதியில் சட்டவிரோத மணற்கொள்ளை மூலம் ஆற்றில் நேரடியாக சுத்திகரிக்கப்பட்ட கழிவுகள் ஆற்றின் சுற்றுச்சூழலுக்கு கடுமையான இடையூறுகளை ஏற்படுத்தியது. சட்டவிரோத மணற்கொள்ளையினால் ஏற்படும் மாசுபாட்டைக் கட்டுப்படுத்தும் அரசின் உத்தி, தூய்மையான ஆற்றை உருவாக்கியுள்ளது உருவாக்கியுள்ளது. இங்கிருக்கும் ஒரு காகித ஆலையின் கழிவுகள் முதலைகளை அன்ஷி தேசியப் பூங்காவிற்குள் இழுத்துச் சென்றன. அதன் முகத்துவாரத்திற்கு அருகில் உள்ள இரசாயன மற்றும் பெட்ரோலிய நிறுவனங்கள் பல தசாப்தங்களாக பாதரசம் உள்ளிட்ட நச்சுக் கழிவுகளை காளி ஆற்றில் கலந்து வருகின்றன.
# காளி ஆறு (கர்நாடகம்)

## தொலைக்காட்சியில்

- *ரியல் டிவி*யின் ஒளிபரப்பப்பட்ட இந்தியாவின் மிகப்பெரிய உண்மைத் தொலைக்காட்சி நிகழ்ச்சியான *சர்கார் கி துனியா*, கார்வார் அருகே உள்ள சித்தரில் காளி ஆற்றால் சூழப்பட்ட அம்பே ஜூக் அருகே உள்ள மாம்பழத் தீவில் படமாக்கப்பட்டது.
# காளி ஆறு (கர்நாடகம்)

## இதனையும் பார்க்கவும்

- இந்திய அணைகள் மற்றும் நீர்த்தேக்கங்களின் பட்டியல்
- இந்திய ஆறுகளின் பட்டியல்
- கார்வார்
- சதாசிவ படித்துறை
# விக்கிப்பீடியா:பெண்ணியமும் நாட்டார் மரபும் 2023

<div>
| திட்டம் | தலைப்புகள் | விதிகள் | பரிசுகள் | } |
| --- | --- | --- | --- | --- |
</div>
**பெண்ணியமும் நாட்டார் மரபும் 2023 திட்டமானது, விக்கிப்பீடியாவில் பண்பாட்டின் பன்முகத்தன்மையை அதிகரிக்க ஒவ்வொரு ஆண்டும் விக்கிமீடியா அறக்கட்டளையால் நடத்தப்படுகிறது. இந்தாண்டு குறிப்பாக உலகளாவிய நாட்டார் மரபுகளை ஆவணப்படுத்தவும், பாலின வேறுபாட்டினைக் குறைப்பதற்காகவும் முயல்கிறது. மேலும் அதை மையமாகக் கொண்ட தலைப்புகளில் கவனம் செலுத்துகிறது.**</span>
# விக்கிப்பீடியா:பெண்ணியமும் நாட்டார் மரபும் 2023

## விதிகள்

- **கட்டுரைகளின் கருப்பொருள்கள் <big>நாட்டுப்புறக் கலைகளுடன் தொடர்புடைய</big> பெண்கள், பெண்ணியம், பாலினம் தொடர்பான திருவிழாக்கள் மற்றும் அன்புச் சடங்குகள் குறித்ததாக இருத்தல் வேண்டும்**
- நீங்கள் உருவாக்கும் புதிய அல்லது விரிவாக்கும் கட்டுரைகள் குறைந்தது 250 சொற்கள் அல்லது 4000 பைட்டுகள் அளவு கொண்டதாக அமைய வேண்டும். எழுதும் போதே எண்ணிக்காட்டும் கருவியினையும் இணைத்துக் கொள்ளலாம்.
- புதிய கட்டுரைகள் அல்லது விரிவாக்கிய கட்டுரைகள் பிப்ரவரி 1 முதல் மார்ச்சு 31 வரையான காலத்திற்குள் எழுதப்பட்டிருக்க வேண்டும்
- கட்டுரையில் பதிப்புரிமை மீறல் போன்ற பெரும் தரச் சிக்கல்கள் இன்றி எழுதப்பட வேண்டும்.
- கட்டுரையில் போதிய அளவு தக்க சான்றுகள் இடம் பெற வேண்டும். இச்சான்றுகள் கட்டுரையில் ஐயம், சர்ச்சை தோற்றுவிக்கக் கூடிய கூற்றுகளைத் தெளிவுபடுத்தும் வகையில் அமைய வேண்டும்.
- கட்டுரையை நீங்களே இயல்பான நடையில் எழுத வேண்டும். தக்கவாறு உரை திருத்தி இருக்க வேண்டும். இயந்திர மொழிபெயர்ப்புகள் ஏற்கப்பட மாட்டா.
- ஒரு கட்டுரை போட்டிக்கு ஏற்றுக் கொள்ளப்படுகிறதா? இல்லையா? என்பதில், ஒருங்கிணைப்பாளர்களின் முடிவே இறுதியானது.
# விக்கிப்பீடியா:பெண்ணியமும் நாட்டார் மரபும் 2023

## நடைபெறும் காலம்

**<big>பிப்ரவரி 1, 2023 – ஏப்ரல் 15, 2023</big>**
# விக்கிப்பீடியா:பெண்ணியமும் நாட்டார் மரபும் 2023

## பரிசுகள்

அனைத்து மொழிகள் அளவிலும் மற்றும் தமிழ் விக்கி அளவிலும் பரிசுகள் வழங்கப்படும்.  
**அனைத்து மொழி:**
1. பரிசு: 300 USD
1. பரிசு: 200 USD
1. பரிசு: 100 USD
ஆறுதல் பரிசு 10: ஒவ்வொருவருக்கும் தலா 50 USD  
**தமிழ் மொழி:**
1. பரிசு: 10,000 INR
1. பரிசு: 7,500 INR
1. பரிசு: 5,000 INR  
4 ஆறுதல் பரிசு: 2000 INR.
(குறைந்தது 20 கட்டுரையாவது எழுதியிருக்க வேண்டும்)  
1 புதுப்பயனர் பரிசு: 2000 INR
# விக்கிப்பீடியா:பெண்ணியமும் நாட்டார் மரபும் 2023

## பங்கேற்கவும்

இங்கே பதிவு செய்து உங்கள் பங்களிப்புக்களைக் குறிப்பிடுங்கள். ஒருங்கிணைப்பாளர்கள் கட்டுரைகள் போட்டி விதிகளுக்கு ஏற்ப உள்ளதா எனக் கவனிப்பார்கள்.
<div>  
</div>
# விக்கிப்பீடியா:பெண்ணியமும் நாட்டார் மரபும் 2023

## முற்பதிவு

நீங்கள் மேம்படுத்த/ உருவாக்க விரும்பும் கட்டுரைகளை பேச்சுப் பக்கத்தில் முன்பதிவு செய்துகொள்ளலாம். ஒரே கட்டுரையை இருவர் எழுதி காலமும் உழைப்பும் வீணாவதைத் தடுக்கவே இந்த ஏற்பாடு.
# விக்கிப்பீடியா:பெண்ணியமும் நாட்டார் மரபும் 2023

## தலைப்புகள்

**கட்டுரைகளின் கருப்பொருள்கள் நாட்டுப்புறக் கலைகளை அடிப்படையாகக் கொண்டோ, பெண்கள், பெண்ணியம், பாலினம் தொடர்பான திருவிழாக்கள் மற்றும் அன்புச் சடங்குகள் குறித்ததாக இருத்தல் வேண்டும்.**
- சர்வதேசத் தலைப்புகள்
- தமிழ் விக்கிப்பீடியாவிற்கான தலைப்புகள்
# விக்கிப்பீடியா:பெண்ணியமும் நாட்டார் மரபும் 2023

## ஒருங்கிணைப்பு

திட்டத்தின் ஒருங்கிணைப்பில் கலந்துகொள்ள விரும்புபவர்கள் தங்கள் பெயரைக் கீழே பதிவு செய்க.
1. நீச்சல்காரன்
1. பார்வதிஸ்ரீ
# விக்கிப்பீடியா:பெண்ணியமும் நாட்டார் மரபும் 2023

## நடுவர்கள்

1. கி.மூர்த்தி
# விக்கிப்பீடியா:பெண்ணியமும் நாட்டார் மரபும் 2023

## வெளியிணைப்புகள்

- மேல் விக்கி
- சர்வதேசப் புள்ளிவிவரம்
# பாலுய் ஆறு

**பாலுய் ஆறு** (மலாய்: *Sungai Balui*; ஆங்கிலம்: *Balui River*); மலேசியா, சரவாக், காப்பிட் பிரிவு பெலாகா மாவட்டத்தில் உள்ள ஓர் ஆறு ஆகும். ராஜாங் ஆற்றின் துணை ஆறுகளில் ஒன்றாகவும் விளங்குகிறது.  
மலேசியாவின் மிகப் பெரிய பக்குன் நீர் மின் அணைத் திட்டம் (*Bakun Hydro Electric Dam Project*) பாலுய் ஆற்றில் அமைந்து உள்ளது.
# பாலுய் ஆறு

## பாக்குன் அணை

பெலாகாவிற்கு வடக்கே பக்குன் அணை (*Bakun Dam*) உள்ளது. ஆசியாவிலேயே இரண்டாவது பெரிய அணை. இந்த அணை பெலாகாவிற்கு சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தைக் கொண்டது.  
பொருளாதாரக் காரணமாக இதன் கட்டுமானம் பல முறை தாமதமானது. ஏற்கனவே பல பில்லியன் ரிங்கிட் செலவழிக்கப் பட்டது. அதனால் இந்தத் திட்டத்தைத் தொடர மத்திய அரசு முடிவு செய்தது. இந்தத் திட்டத்தின் மொத்தச் செலவுத் தொகை ரிங்கிட் 10 பில்லியன்.
# பாலுய் ஆறு

## பாக்குன் அணை

### 670 கி.மீ. கடலடிக் கம்பிவடம்

ஜனவரி 2007-இல், பாக்குன் அணையில் உற்பத்தி செய்யப்படும் மின்சாரத்தை கடலடிக் கம்பிவடம் வழியாகத் தீபகற்ப மலேசியாவிற்கு மாற்றுவதற்கான திட்டத்தை மீண்டும் மலேசிய மத்திய அரசாங்கம் அறிவித்தது. கடலடிக் கம்பிவடம் 670 கி.மீ. தூரம் வரை நீண்டு, தீபகற்ப மலேசியாவின் ஜொகூர்; யோங் பெங் கடற்கரையை அடையும்.  
2011-ஆம் ஆண்டில் கட்டி முடிக்கப்பட்ட இந்த அணை, சரவாக்கின் இயற்கைச் சூழலை நிரந்தரமாக மாற்றி அமைத்து இருப்பதாகவும் குற்றம் சாட்டப்படுகிறது.